Prokureur voor hof ná skietery op sitrusplaas | Maroela Media
Tumi Mokoena, die bekende prokureur wat gesoek is ná 'n skietery Donderdagoggend op 'n sitrusplaas naby Polokwane in Limpopo, het Vrydag voor die Lebowakgomo-landdroshof in Limpopo verskyn op vier aanklagte van poging tot moord.
Mokoena, wat daarvan beskuldig word dat hy vier werkers Donderdagoggend tydens 'n vergadering op die Zebediela-sitrusplaas geskiet het, is Donderdag omstreeks 17:30 in Polokwane vasgetrek.
Lt.kol. Moatshe Ngoepe, woordvoerder van die polisie, sê hy sal tot 27 Junie agter tralies wees wanneer hy 'n formele borgtogaansoek kan indien.
Maroela Media het vroeër berig Mokoena, wat ook 'n direkteur van die Zebediela-sitrusplaas is, is deur die polisie gesoek ná die skietery tydens genoemde vergadering. Konflik het glo tydens die vergadering ontstaan en toe die werkers oproerig raak, het die man na bewering 'n vuurwapen uitgepluk en lukraak op die werkers losgebrand.
Vier mense, onderskeidelik 32, 38, 50 en 52 jaar oud, is gewond, van wie een se toestand ernstig is. Die man het onmiddellik ná die skietery in sy voertuig gespring en gevlug.
Die Zebediela-sitrusplaas was eens op 'n tyd 'n reuse-sitrusprodusent, maar het finansiële probleme begin ervaar sedert dit in 2003 ná 'n grondeisproses aan die plaaslike gemeenskap oorhandig is.
Die polisieondersoek na die voorval duur steeds voort.
Ja, so sal alles agter uit gaan as dit "oorhandig" word! Dankie tog dit was nie 'n blanke wat die skiet werk gedoen het nie. Laat ons maar sien of dit enige opslae in die media gaan maak.
Waar is die ANC, EFF en vroueliga om die mense op te sweep. Die plek te verwoes. Hul is afwesig by die hospitaal en polisiekantoor
Dit is mos nou weer die gulde geleentheid om n paar drank winkels te plunder.
En dit is nog Malema se prokureur…Wonder Maar net….
Net soos 'n motorwerktuigkundige wat sy eie voertuig onderhou kan hy homself in die hof verdedig. Hy weet mos ook presies wat gebeur het.